พงศาวลีง่อก๊ก

บทความนี้ประกอบด้วยพงศาวลีของสมาชิกตระกูลซุน (孫 ซุน) ซึ่งปกครองรัฐง่อก๊ก (ค.ศ. 229–280) ในยุคสามก๊ก (ค.ศ. 220-280) ของจีน 

**ซุนเกี๋ยน, ซุน เชียง และซุนเจ้ง**
กล่าวกันว่าซุนเกี๋ยนสืบเชื้อสายมาจากซุนวู ผู้เขียนพิชัยสงครามซุนจื่อ
ซุนเกี๋ยนและซุน เชียงเป็นพี่น้องฝาแฝดกัน ซุนเจ้งเป็นน้องชายของซุนเกี๋ยน ซุนเกี๋ยนมีน้องสาวซึ่งแต่งงานกับสฺวี เจิน
สฺวี เจินและน้องสาวของซุนเกี๋ยนมีบุตรชายชื่อสฺวี คุน บุตรสาวของสฺวี คุนแต่งงานกับซุนกวนบุตรชายของซุนเกี๋ยน 
small|ตัวตนของบิดาของซุนเกี๋ยน ซุน เชียง และซุนเจ้งไม่มีการยืนยันแน่ชัดทางประวัติศาสตร์ ชื่อของบิดาของทั้งสามไม่มีการบันทึกไว้ในบันทึกทางประวัติศาสตร์สามก๊กจี่ อย่างไรก็ตาม ในบันทึกรวมเรื่องสั้น  ยฺหวี่หลิน (語林) โดยเผย์ ฉี่ (裴啟) ได้ระบุว่าซุนโฮเป็นลื่อของซุน จง (孫鍾) เนื่องจากซุนโฮเป็นเหลนของซุนเกี๋ยน จึงอนุมานได้ว่าซุน จงเป็นบิดาของซุนเกี๋ยน 

**ซุนเกี๋ยน**
ซุนเกี๋ยนมีบุตรชายสี่คนคือซุนเซ็ก, ซุนกวน, ซุนเซียง และซุนของ และมีบุตรสาวหนึ่งคนคือซุนฮูหยิน ทั้งห้าคนเป็นบุตรที่เกิดกับภรรยาชื่องอฮูหยินซึ่งเป็นพี่สาวของงอเก๋ง ซุนฮูหยินแต่งงานกับเล่าปี่
ซุนเกี๋ยนมียังบุตรสาวอีกสองคน บุตรสาวคนหนึ่งเกิดกับภรรยาน้อยของซุนเกี๋ยนชื่อเฉินชื่อ บุตรสาวคนนี้แต่งงานกับพาน มี่ บุตรชายของพัวโยย
ซุนเกี๋ยนยังมีบุตรชายคนที่ห้าชื่อซุนลองซึ่งไม่ทราบว่ามารดาคือใคร เช่นเดียวกับบุตรสาวคนสุดท้ายผู้ซึ่งแต่งงานกับหง จือ

**ซุนเซ็ก**
ซุนเซ็กแต่งงานกับไต้เกี้ยว บุตรสาวคนโตของเฉียวกง จิวยี่แต่งงานกับเสียวเกี้ยว บุตรสาวคนเล็กของเฉียวกง
บุตรชายของซุนเซ็กชื่อซุน เช่า ซุน เช่ามีบุตรชายชื่อซุน เฟิ่ง ซุนเซ็กมีบุตรสาวหลายคน บุตรสาวคนหนึ่งแต่งงานกับโกะเช่า (กู้ เช่า) บุตรชายของโกะหยง บุตรสาวอีกคนแต่งงานกับลกซุน และมีบุตรสาวอีกคนแต่งงานกับจูจี้ บุตรชายของจูตี ไม่ทราบแน่ชัดว่าบุตรของซุนเซ็กเหล่านี้เกิดกับไต้เกี้ยวหรือไม่
ในยุคราชวงศ์ถัง มีบันทึกว่ามีผู้สืบเชื้อสายของซุนเซ็กรุ่นที่ 13 ที่ไม่ปรากฏชื่อเป็นพระอาจารย์ในพุทธศาสนาที่วัดหลิงอิ่น

**ซุนกวน**
ซุนกวนมีภรรยา 10 คน ได้แก่ เซี่ยชื่อ, ยฺเหวียนชื่อ, เจ้าชื่อ, ซีฮูหยิน, ฮองฮูหยิน (จักรพรรดินีต้าอี้), เซี่ยจี, จ้งจี, จักรพรรดินีจิ้งหฺวาย, พัวฮูหยิน และปู้ เลี่ยนชือ 
ยฺเหวียนชื่อเป็นบุตรสาวของอ้วนสุด เจ้าชื่อเป็นน้องสาวของเจ้า ยฺเหวี่ยน เซี่ยชื่อเป็นบุตรสาวของเซี่ย จฺหย่ง ซีฮูหยินเป็นบุตรสาวของสฺวี คุน ฮองฮูหยิน (จักรพรรดินีต้าอี้) เป็นบุตรสาวของหวาง หลูจิ่ว 
ซุนกวนมีบุตรชาย 7 คน ได้แก่ ซุนเต๋ง, ซุนโฮ, ซุน ป้า, ซุน เฟิ่น, ซุนฮิว, ซุนเหลียง และซุน ลฺวี่ ซุนกวนมีบุตรสาว 3 คน ได้แก่ กิมก๋งจู๋ (ซุน หลู่ปาน), ซุน หลู่-ยฺวี่ และบุตรสาวคนที่สามที่ไม่ทรายชื่อ
ซีฮูหยินเป็นแม่เลี้ยงของซุนเต๋ง ฮองฮูหยิน (จักรพรรดินีต้าอี้) ให้กำเนิดซุนโฮ เซี่ยจีให้กำเนิดซุน ป้า จ้งจีให้กำเนิดซุน เฟิ่น จักรพรรดินีจิ้งหฺวายให้กำเนิดซุนฮิว พัวฮูหยินให้กำเนิดซุนเหลียง ปู้ เลี่ยนชือให้กำเนิดกิมก๋งจู๋ (ซุน หลู่ปาน) และซุน หลู่-ยฺวี่ ไม่ทราบแน่ชัดใครมารดาของซุน ลฺวี่และบุตรสาวคนที่สามของซุนกวนเป็นใคร บุตรสาวคนที่สามของซุนกวนเดิมสมรสกับจู จฺวี้ (朱據) แต่ภายหลังสมรสใหม่กับหลิว จฺว่าน (劉纂)อู๋ลี่ (吳歷) ระบุว่า "หลิว จฺว่านเดิมสมรสกับบุตรสาวคนกลางของซุนกวนผู้เสียชีวิตก่อนวัยอันควร หลิว จฺว่านจึงนำซุน เสียวหู่ (ซุน หลู่-ยฺวี่) เป็นภรรยาคนใหม่" จึงอนุมานได้ว่าซุนกวนมีบุตรสาวอีกคนนอกเหนือจากกิมก๋งจู๋ (ซุน หลู่ปาน) และซุน หลู่-ยฺวี่
ซีฮูหยินไม่ใช่มารดาของซุนเต๋ง แต่เลี้ยงดูซุนเต๋งตามคำขอของซุนกวน ซุนเต๋งสำนึกบุญคุณซีฮูหยินและนับถือซีฮูหยินเหมือนเป็นมารดาแท้ ๆ ของตน

**ซุนเต๋ง**
ซุนเต๋งสมรสกับบุตรสาวของจิวยี่ ซุนเต๋งมีบุตรชายสามคน ได้แก่ ซุน ฝาน, ซุน ซี และซุน อิง ไม่ทราบแน่ชัดว่าบุตรชายทั้งสามคนของซุนเต๋งเป็นบุตรที่เกิดกับบุตรสาวของจิวยี่หรือไม่

**ซุน ป้า**
ซุน ป้าสมรสกับบุตรสาวของหลิว จีที่เป็นบุตรชายของเล่าอิ้ว ซุน ป้ามีบุตรชาย 2 คนคือซุน จี และซุน อี ไม่มีการระบุว่าบุตรชายสองคนนี้เป็นบุตรที่เกิดจากหลิวชื่อหรือไม่

**ซุนโฮ (จื่อเซี่ยว)**
ซุนโฮ (ซุน เหอ) มีภรรยา 2 คนคือจางเฟย์และเหอชื่อ จางเฟย์เป็นบุตรสาวของจาง เฉิงบุตรชายของเตียวเจียว และบุตรสาวของจูกัดกิ๋น เหอชื่อเป็นบุตรสาวของเหอ ซุ่ย
ซุนโฮมีบุตรชาย 4 คน ได้แก่ ซุน จฺวิ้น, ซุนโฮ (ซุน เฮ่า), ซุน เต๋อ และซุน เชียน และมีบุตรสาว 1 คนที่ไม่ทราบชื่อ ซุนโฮ (ซุน เฮ่า) เกิดจากเหอชื่อ ซุน จฺวิ้นและบุตรสาวของซุนโฮ (ซุน เหอ) เกิดจากจางเฟย์ ส่วนซุน เต๋อและซุน เชียนไม่ทราบแน่ชัดว่ามารดาเป็นใคร บุตรสาวของซุนโฮ (ซุน เหอ) สมรสกับลู่ จิ่งบุตรชายของลกข้อง (บุตรชายของลกซุน) และจางชื่อ (บุตรสาวอีกคนของจาง เฉิง) ทั้งบุตรสาวของซุนโฮ (ซุน เหอ) และลู่ จิ่งจึงเป็นหลานตาของจาง เฉิง

**= ซุนโฮ (ยฺเหวียนจง) =**
ซุนโฮมีภรรยา 3 คน มีสองคนเป็นบุตรสาวของเตียวปอ คนที่สามคือเถิง ฟางหลานบุตรสาวของเถิง มู่
บทชีวประวัติซุนโฮในสามก๊กจี่ระบุว่า:
บทชีวประวัติองโยยในจิ้นชูยืนยันตัวตนของ "อ๋องแห่งโลก๊ก" ว่าเป็นซุน เฉียน บทพระราชประวัติจิ้น-ยฺเหวียนตี้ในจิ้นชูระบุถึงซุน ฝานบุตรชายของซุนโฮ ส่วนบทชีวประวัติโจว ฉู่ระบุถึงซุน ชงบุตรชายของซุนโฮ อาจเป็นได้ว่าซุน ฝานและซุน ชงอยู่ในกลุ่มบุตรชาย 32 คน (ซึ่งในจำนวนนี้มี 7 คนที่ทราบฐานันดรศักดิ์อ๋อง) นอกเหนือจากซุน จิ่นและอ๋องแห่งโลก๊ก (ซุน เฉียน) ที่ถูกกล่าวถึงในบทชีวประวัติซุนโฮ หากไม่เป็นเช่นนั้นซุนโฮก็จะมีบุตรชายทั้งหมด 36 คน
ไม่มีบันทึกเกี่ยวกับบุตรสาวของซุนโฮหรือบันทึกใด ๆ เกี่ยวกับมารดาของบุตรชายแต่ละคน

**ซุนฮิว**
ซุนฮิวสมรสกับจักรพรรดินีจู บุตรสาวของจู จฺวี้และซุน หลู่-ยฺวี่ (พี่สาวต่างมารดาของซุนฮิว)
ซุนฮิวมีบุตรชาย 4 คน ได้แก่ ซุนเปียน, ซุน กง, ซุน หม่าง และซุน เปา ไม่มีการระบุว่าบุตรชายของซุนฮิวทั้ง 4 คนเป็นบุตรชายที่เกิดกับจักรพรรดินีจูหรือไม่

**ซุนเหลียง**
ซุนเหลียงสมรสกับเฉฺวียน ฮุ่ยเจี่ยบุตรสาวของจวนเสียง

**ซุนเซียง**
ซุนเซียงแต่งงานกับชีฮูหยิน มีบุตรชายคือซุน ซง

**ซุนของ**
ซุนของแต่งงานกับบุตรสาวของน้องชายของโจโฉ มีบุตรชายคือซุน ไท่ บุตรชายของซุน ไท่คือซุน ซิ่ว บุตรชายของซุน ซิ่วคือซุน เจี่ยน 

**ซุน เชียง**
ซุน เชียงมีบุตรชายสองคนคือซุน เปินและซุน ฝู่ ซุน เปินมีอายุมากกว่าซุน ฝู่

**ซุน เปิน**

**ซุน ฝู่**

**ซุนเจ้ง**
ซุนเจ้งมีบุตรชายห้าคนคือซุน เก่า, ซุน ยฺหวี, ซุน เจี่ยว, ซุน ฮฺว่าน และซุน เชียน

**ซุน เก่า**
ซุน เก่ามีบุตรชาย 3 คน ได้แก่ ซุน ชั่ว, ซุน เชา และซุนหยง
บุตรชายของซุนหยงคือซุนจุ๋น พี่สาวของซุนจุ๋นสมรสกับจวนเสียง น้องสาวของซุนจุ๋นสมรสกับจู สุ่นบุตรชายของจู จฺวี้
ซุน ชั่วมีบุตรชาย 5 คน ได้แก่ ซุนหลิม, ซุน จฺวี้, ซุน เอิน, ซุน ก้าน และซุน ข่าย ซุนหลิมเป็นบุตรชา่ยคนโตสุดจากทั้งห้าคน

**ซุน ยฺหวี**

**ซุน เจี่ยว**

**ซุน ฮฺว่าน**

**ซุน เหอ (ปั๋วไห่)**
ซุน เหอเป็นญาติห่าง ๆ ของตระกูลซุน ชื่อสกุลเดิมคือ ยฺหวี (俞) ซุน เหอเป็นที่โปรดปรานของซุนเซ็ก ซุนเซ็กจึงมอบชื่อสกุล "ซุน" ให้กับซุน เหอและครอบครัว และนำเข้ามาอยู่ในตระกูลซุน ซุน เหอมีบุตรชาย 4 คน ได้แก่ ซุน จู้, ซุน อี้, ซุนหวน และซุน จฺวิ้น (เรียงตามลำดับอาวุโสจากซ้ายไปขวา)
ซุน จฺวิ้นมีบุตรชาย 2 คน ได้แก่ ซุน เจี้ยนและซุน เชิ่น ซุน เจี้ยนมีอายุมากกว่าซุน เชิ่น บุตรชายของซุน เชิ่นคือซุน เฉิง
ซุนเสียวเป็นบุตรชายของน้องชายของซุน เหอ ซุนเสียวมีบุตรชาย 5 คน ได้แก่ ซุนเข, ซุน เยฺว่, ซุนฮี, ซุน อี้ และซุน ฮุย ซุนเขมีอายุมากกว่าซุน เยฺว่ อีก 3 คนล้วนมีอายุน้อยกว่าซุนเข ไม่ทราบแน่ชัดว่าทั้ง 3 คนมีอายุมากกว่าซุน เยฺว่หรือไม่

**ดูเพิ่ม**
 พงศาวลีวุยก๊ก- พงศาวลีจ๊กก๊ก- พงศาวลีของสุมาอี้

**หมายเหตุ**

**อ้างอิง**

**บรรณานุกรม**
 ตันซิ่ว. สามก๊กจี่ (ซานกั๋วจื้อ).- Dong, You, ed. (1819). "Tang Hangzhou Lingyin Shan Tianzhu Si Dadeshen Fashi Ta Ming" (唐杭州靈隱山天竺寺大德詵法師塔銘) ใน Quan Tang Wen (全唐文) เล่มที่ 918.- ฝาง เสฺวียนหลิ่ง. จิ้นชู.- เผย์ ซงจือ. อรรถาธิบายสามก๊กจี่.
หมวดหมู่:สามก๊ก
หมวดหมู่:ง่อก๊ก
หมวดหมู่:พงศาวลี